Source: https://politeia.org.ro/stiri-revista-presei/revista-presei-24-octombrie-2/62605/?replytocom=205706
Timestamp: 2020-05-29 21:13:52+00:00
Document Index: 22357169

Matched Legal Cases: ['CSM ', 'CSM ', 'CSM ', 'CCR ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CCR ', 'CCR ']

Revista Presei – 24 octombrie. “Sapte membri ai CSM acuza lipsa de reactie a institutiei fata de concluziile dure din raportul MCV: Corespund intocmai realitatii, cerem sa fie aplicate.” | PoliteiaWorld
Home » Stiri / Revista Presei	» Revista Presei – 24 octombrie. “Sapte membri ai CSM acuza lipsa de reactie a institutiei fata de concluziile dure din raportul MCV: Corespund intocmai realitatii, cerem sa fie aplicate.”
Revista Presei – 24 octombrie. “Sapte membri ai CSM acuza lipsa de reactie a institutiei fata de concluziile dure din raportul MCV: Corespund intocmai realitatii, cerem sa fie aplicate.”
24/10/2019 Autor desy.demeter Categorii: Stiri / Revista Presei
Buna dimineata intr-o zi de joi, 24 octombrie! Vremea va fi în general frumoasã şi deosebit de caldã, cu cer mai mult senin în vestul, sud-vestul, nord-vestul şi centrul ţãrii, precum şi în zonele montane. Vântul va sufla slab până la moderat, cu uşoare intensificãri pe creste. Temperaturile maxime vor fi cuprinse între 17 şi 27 de grade, iar cele minime se vor situa între 6 şi 15 grade, mai scãzute în estul Transilvaniei. Dimineața și seara vor fi condiții de ceață. București: 7/21 cer senin.
Exclusiv Laura Codruta Kovesi, primul interviu de procuror sef european: despre EPPO, DNA, protocoale cu SRI, CEDO. E un moment in care iti dai seama ca un rau poate fi un bine Interviu video. Nu am vazut pana cum rapoarte care sa contina o abordare atat de critica la adresa Romaniei ca ultimul Raport MCV, dar din perspectiva DNA cred ca lucrurile se pot indrepta prin mai multa implicare si dupa ce va exista o conducere numita. Cand ceva iti afecteaza activitatea, nu e suficient sa spui ca nu mai poti face nimic pentru ca legislatia s-a schimbat, afirma Laura Codruta Kovesi. Intr-un interviu exclusiv pentru Ziare.com, primul in calitate de procuror sef al Parchetului European, Laura Codruta Kovesi a explicat detaliile functionarii acestei noi institutii pe care trebuie sa o creeze practic de la zero: cine va ancheta si ce infractiuni, cand vor incepe investigatiile.
Totdata, Laura Codruta Kovesi s-a referit si la sistemul judiciar romanesc. Iata principalele declaratii:
Vreau sa precizez ca nu am cerut sa fiu reintegrata in DNA, nu am cerut bani, nu am cerut nici macar cheltuieli de judecata. Nu vreau ca vreun roman sa plateasca pentru potentialele greseli. Eu astept un raspuns care sa lamureasca statutul procurorilor in Romania. Daca voi castiga, e ceva care ramane pentru sistemul de justitie. In activitatea mea, rolul meu a fost si apararea independentei procurorului si acest lucru am vrut sa-l lamuresc. Poate un ministru al Justitiei sa revoce oricand procurori cu functii de conducere? Poate CCR sa dispuna oricand o decizie de revocare? Va decide CEDO, e un demers de principiu. Integral pe Ziare.com
Sapte membri ai CSM acuza lipsa de reactie a institutiei fata de concluziile dure din raportul MCV: Corespund intocmai realitatii, cerem sa fie aplicate Sapte membri ai CSM acuza, intr-o scrisoare publica, lipsa de reactie a Consiliului fata de concluziile dure din Raportul MCV. Ei sustin ca Raportul reflecta intocmai realitatea actuala din justitia romana si cer ca recomandarile cuprinse in Raport, alaturi de cele ale Comisiei de la Venetia si ale GRECO, sa fie acceptate si implementate cat mai repede. Cei sapte semnatari ai comunicatului sunt judecatorul Andrea Chis, procurorul Florin Deac, judecatorul Mihai Balan, procurorul Tatiana Toader, procurorul Nicolae Solomon, procurorul Cristian Ban si judecatorul Bogdan Mateescu. Cei sapte membri ai CSM acuza lipsa de reactie a Consiliului, care a decis sa amane formularea unei pozitii, dupa ce concluziile Raportului MCV au fost facute publice, marti. Comisia Europeana vrea ridicarea MCV pentru Bulgaria. Romania e aspru criticata pentru masurile luate de PSD (Document. Si asta in ciuda faptului ca presedintei CSM, Lia Savonea, i s-a cerut discutarea raportului MCV in cursul zilei de miercuri si formularea unei pozitii publice. Cei sapte membri ai CSM apreciaza ca concluziile Raportului MCV sunt fara precedent, insa corespund intocmai realitatii din justitie.”Am luat act de continutul si concluziile fara precedent ale Raportului intocmit de Comisia Europeana in cadrul Mecanismului de Cooperare si Verificare (MCV) si consideram ca acestea corespund intocmai realitatii actuale din justitia romana. Progresele incontestabile inregistrate pe parcursul mai multor ani, care ar fi trebuit sa conduca la ridicarea Mecanismului, au fost anulate pur si simplu in mod regretabil de actiuni neconstructive, percepute ca interesate, atat din partea reprezentantilor puterilor legislativa si executiva, cat si, din nefericire, din partea unor persoane de la varful sistemului judiciar. In mod constant, majoritatea covarsitoare a magistratilor, prin vocea adunarilor generale, precum si toate organismele internationale au atras atentia asupra efectelor devastatoare ale unor modificari aduse legislatiei in domeniul justitiei. Cu toate acestea, celelalte doua puteri si un grup restrans din autoritatea judecatoreasca au ignorat deliberat aceste avertismente. Integral: http://www.ziare.com
Forumul Judecătorilor acuză Inspecția Judiciară și conducerea CSM că încearcă ”ascunderea grosolană” a unei proceduri disciplinare inițiate față de un judecător care a sesizat Curtea de Justiție a Uniunii EuropeneccAsociația Forumul Judecătorilor din România acuză Inspecția Judiciară și de conducerea Consiliului Superior al Magistraturii că încearcă ”ascunderea grosolană a unei proceduri disciplinare inițiate față de un judecător care a sesizat, în exercitarea atribuțiilor sale jurisdicționale, Curtea de Justiție a Uniunii Europene”. Judecătorul în cauză a sesizat CJUE cu o cerere de decizie preliminară, ce face obiectul cauzei C-379/19, Procuror DNA – Serviciul Teritorial Oradea. Asociația susține că Inspecția Judiciară neagă într-un răspuns oficial pentru CSM că ar exista o cauză pe rol în acestă speță, dar că este vorba de o comunicare falsă și că în realitate Inspecția a început cercetarea disciplinară împotriva judecătorului. Redăm mai jos un fragment relevant din comunicatul Asociației Forumul Judecătorilor din România ” (…) Contrar realității evidente, printr-o adresă emisă în data de 21 octombrie 2019 de Inspecția Judiciară, sub semnătura inspectorului-șef jud. Lucian Netejoru, la solicitarea președintelui Consiliului Superior al Magistraturii, d-na jud. Lia Savonea, publicată în presă,[1] se susține că: „pe rolul Inspecției Judiciare nu există lucrări din categoria celor la care se referă solicitarea adresată instituției noastre. Facem precizarea că sesizările având ca obiect săvârșirea abaterii disciplinare anterior menționată au fost clasate”. Aşa cum reiese din rezoluția nr. 2112/A/01.07.2019, publicată în extras tot de presă,[2] s-a început cercetarea disciplinară împotriva d-nei judecător G.C., pentru abaterea prevăzută de art. 99 lit. ș din Legea nr.303/2004, ceea ce dovedește caracterul fals al informațiilor comunicate de Inspecția Judiciară prin adresa nr. A19-3478/1 din 21.10.2019. Rezoluția menționată este semnată de inspectorul-șef jud. Lucian Netejoru, persoană care ulterior neagă existența unei atare proceduri disciplinare prin semnarea unei adrese solicitate de președintele CSM, destinată, cel mai probabil, utilizării la Curtea de Justiție a Uniunii Europene. O atare situaţie reprezintă o ascundere grosolană a unei proceduri disciplinare inițiate față de un judecător care a sesizat, în exercitarea atribuțiilor sale jurisdicționale, Curtea de Justiție a Uniunii Europene cu o cerere de decizie preliminară, ce face obiectul cauzei C-379/19, Procuror DNA – Serviciul Teritorial Oradea, aspect care impune demisia imediată a inspectorului-şef al Inspecţiei Judiciare. Integral: https://www.g4media.ro
Reacţia parlamentarilor care au votat pentru eliberarea pedofililor şi a criminalilor, când privesc fotografiile victimelor La doi ani, după ce 21.000 de deținuți au fost eliberați din închisori înainte de termen prin celebra lege a recursului compensatoriu, Digi24 îi pune față în față pe parlamentarii care au votat cu victimele celor eliberați. Printre cei scoși de după gratii se numără criminali, violatori ori pedofili. Mulți au recidivat și au comis crime cumplite în acest răstimp. O echipa Digi24 le-a arătat deputaţilor fotografii ale victimelor, iar reacţiile au fost dintre cele mai surprinzătoare: de la timide păreri de rău şi vorbe înghiţite, la a da vina pe alţii pentru ceea ce ei au aprobat în Parlament. … Florin Iordache – deputat PSD, în timp ce priveşte o fotografie cu doi bătrâni de 80 de ani care au fost uciși cu bestialitate în casa lor de un beneficiar al recursului compensatoriu: „Mda… Tragic… ce să vă spun? Ăăăăăăă…. Putea acest criminal să iasă din penitenciar… Sau ați văzut că sunt oameni care au comis crime şi fără recursul comensatoriu… Recursul compensatoriu nu a făcut decât ca niște indivizi să… având în vedere condițiile din închisoari.. să iasă mai devreme…”…175 de deputați au votat, fără să se gândească la consecințe, legea care a eliberat din închisori 21.000 de deținuți, în doi ani. Digi24 i-a întrebat pe cei mai cunoscuți dintre ei dacă au vreo remușcare când află că doi soți de peste 80 de ani au fost uciși cu bestialitate, în locuința lor, de un criminal care ar fi trebuit să fie în pușcărie atunci când a atacat. Reporter: Știți de ce v-am arată poza lor? Pentru că fiica lor a trimis o scrisoare către parlamentari în care spune că îi consideră la fel de vinovați ca pe cel care i-a omorât. Cum îi răspundeți? Cătălin Rădulescu – deputat PSD: V-am spus, eu sunt de acord că aceste personaje să nu iasă din pușcărie, că trebuie modificată această lege… Deci trebuie să o modificăm, sunt de acord cu ce zice fiica acestor bătrâni, dar trebuie să înțeleagă că o lege trebuie modificată.. nu poţi să modifici în defavoarea comunității europene din care facem parte. Dacă comunitatea ne spune într-un fel ce facem? Atunci hai să ieșim, ieșim din comunitatea europeană… eu sunt foarte dispus!” Și deputata Olguța Vasilescu a votat legea care îi ajută pe deținuți să iasă din închisori mai repede, dacă stau în celule aglomerate și mizere. A privit și ei fotografiile victimelor….Forma finală a legii recursului compensatoriu a primit 133 de voturi de la PSD, 17 de la UDMR, 13 de la ALDE și 11 de la minorități. Un vot a venit și de la PNL, prin parlamentarul Ioan Cupșa. Integral: https://www.digi24.ro
Adina Florea, in vizorul MCV pentru ca l-a anchetat pe Timmermans: A tinut dosarul deschis timp de o luna, desi SS nu avea competenta Ancheta deschisa de procurorul SS, Adina Florea, in cazul vicepresedintelui Comisiei Europene, Frans Timmermans, cercetat pentru abuz in serviciu, fals intelectual, comunicarea de informatii false si constituirea unui grup infractional organizat, nu a trecut neobservata de catre oficialii europeni care au realizat raportul MCV. Functionarea Sectiei Speciale a confirmat temerile exprimate atat in Romania, cat si in exterior ca sectia respectiva ar putea fi utilizata ca instrument de presiune politica, se arata in raportul MCV, publicat marti de Comisia Europeana. In sprijinul acestor afirmatii, expertii fac trimitere la ancheta deschisa impotriva lui Timmermans, in care era vizat si fostul procuror general al Romaniei, Augustin Lazar. Raportul dezvaluie ca, desi nu avea competeta de a ancheta oficiali europeni, procurorul Adina Florea a tinut ancheta deschisa mai mult de o luna. “In acest context, ar trebui sa se mentioneze, de asemenea, faptul ca Sectia Speciala a initiat o ancheta penala impotriva mai multor membri ai Comisiei si ai personalului acesteia, in urma unei plangeri din 30 ianuarie 2019, prin care acestia erau acuzati de abuz in serviciu, comunicarea unor informatii false si infiintarea unui grup infractional organizat in legatura cu intocmirea raportului MCV din noiembrie 2018. Integral: http://www.ziare.com
USR Bucuresti pune mai multe conditii pentru a vota vinieta “Oxigen” dorita de Firea – tarife modificate si restrictii in utilizarea banilor Modificarea grilei tarifare astfel incat plata sa se faca in functie de numarul de zile in care este utilizata masina si infiintarea unei benzi unice in Zona de Actiune pentru Calitatea Aerului sunt doua dintre conditiile puse de USR Bucuresti Gabrielei Firea pentru a vota proiectul “Oxigen”. Potrivit USR Bucuresti, consilierii municipali ai formatiunii vor propune mai multe amendamente pentru imbunatatirea proiectului “Oxigen”, prezentat de Gabriela Firea, primarul Capitalei.”Amendamentele vor viza, printre altele: modificarea grilei tarifare astfel incat plata sa se faca in functie de numarul de zile in care masina este utilizata propriu-zis, infiintarea de benzi unice in Zona de Actiune pentru Calitatea Aerului (ZACA) si respectarea lor, exceptarea parcarilor tip park&ride de la zonele unde taxa este obligatorie, utilizarea fondurilor colectate prin taxa exclusiv pentru lucrari, investitii si proiecte din domeniul protectiei mediului care contribuie direct sau indirect la imbunatatirea conditiilor de transport si a calitatii aerului, informarea constanta a publicului cu privire la nivelul de poluare si informarea cu privire la rezultatele aplicarii acestei taxe la 6 luni de la introducerea ei”, au scris, pe Facebook, reprezentantii USR Bucuresti. Daca aceste amendamente vor fi acceptate, consilierii municipali USR Bucuresti anunta ca vor vota proiectul de hotarare. Primarul general, Gabriela Firea, a declarat ca ar trebui ca in sedinta Consiliului General al municipiului Bucuresti (CNMB) sa fie votat in unanimitate proiectul care prevede vinieta Oxigen, dar se asteapta ca PNL si USR sa voteze impotriva acestui proiect initiat de ea. Integral: http://www.ziare.com
Cum a fost închisă asociația creată de Gabriela Firea ca să se ocupe de iluminatul public, la nici doi ani după înființare, și pe ce s-au cheltuit 3,6 milioane de lei Asociaţia de Dezvoltare Intercomunitară pentru Iluminat Public București, creată la propunerea primarului Gabriela Firea în ianuarie 2018, a fost dizolvată pe 25 septembrie, la nici doi ani de la înființare. În scurtul timp în care a funcționat, asociația a avut un buget aprobat de circa 6 milioane de lei și 18 angajați, iar în proporție de 75 % banii au fost prevăzuți pentru salarii și alte cheltuieli de personal, pentru cei 18 angajați. Bugetul nu a fost executat în totalitate, însă potrivit datelor furnizate de municipalitate s-au cheltuit circa 3,6 milioane lei pentru „dotări materiale, cheltuieli de funcționare și resurse umane”. Asociația avea ca scop gestionarea serviciului de iluminat public, alături de orașele Snagov și Chiajna, și delegarea gestiunii serviciului către Compania Municipală de Iluminat Public. Numai că acest lucru nu s-a mai întâmplat deoarece a fost desființată fiindcă Snagovul s-a retras din asociere, iar legea cere să fie minim 3 unități administrative. Ce a rămas de pe urma ei? Studiul de oportunitate, contractul de delegare, regulamentul serviciului și caietul de sarcini pentru delegarea serviciului de iluminat, adică un teanc de documente…. În 2018, Asociația a avut un buget de 2,5 milioane lei, din care 1,5 milioane cheltuieli de personal, iar în 2019 un buget aprobat de 3,4 milioane lei, din care 3 milioane lei cheltuieli de personal, potrivit informațiilor de pe site. Banii au venit din bugetul Primăriei Capitalei, al Primăriilor Snagov și Chiajna, din cotizațiile plătite de acestea. Doar cotizația plătită de Primăria Capitalei pentru 2019 a fost de 3,4 milioane lei…..Potrivit sursei citate, documentele elaborate de asociație au fost folosite de Primărie pentru delegarea serviciului de Iluminat către Compania municipală Iluminat Public. Integral: https://www.hotnews.ro
Statul plătește 63 de lei pentru fiecare pasager al TAROM Statul scoate din buzunar 63 de lei pentru fiecare pasager transportat de TAROM. Și sunt aproape 3 milioane de oameni care zboară anual cu avioanele companiei de stat. Astfel se traduc pierderile operatorului aerian național. Numărul călătorilor a crescut în ultimii ani, dar pierderile par greu de oprit. TAROM nu a mai avut profit din 2007. În ultimul deceniu, pierderile au depașit 3 miliarde de lei. Iar anul trecut, gaura s-a mărit. De la 175 de milioane în 2017, la 182 de milioane în 2018. Aceasta, deși numarul pasagerilor a crescut cu 20%, iar gradul de încărcare a ajuns la 74%. În consecință, veniturile au ajuns la 1,35 miliarde de lei, mai mari cu 17%. Pe de altă parte, conducerea companiei a cheltuit și mai mult. Cu peste 200 de milioane peste nivelul din 2017, cu toate că, potrivit raportului de audit adoptat de Consiliul de Administrație, s-au făcut doar jumătate din investițiile planificate.Integral: https://www.digi24.ro
Tranzacție interesantă pe piața gazelor din România: Doi furnizori misterioși, cu cifre de afaceri mari după doar un an de activitate, fuzionează Consiliul Concurenței a anunțat miercuri că analizează tranzacția prin care AIK Energy LTD preia compania Valahia Gaz SRL. Aceste firme nu sunt foarte cunoscute în spațiul public, însă au atras atenția actorilor din domeniu prin faptul că au intrat în forță pe piața gazelor în doar un an de la înființare. Valahia Gaz ajunsese în primăvară-vară să fie unul dintre cei mai mari importatori de gaze. De altfel, autoritatea de reglementare din România și cea din Ungaria au avut o investigație comună asupra activității acestei firme. HotNews.ro a scris despre Valahia Gaz aici. Cele două firme s-au înființat în 2017 și au sediul în aceeași clădire, pe Șoseaua București-Ploiești. Surse HotNews.ro spun că ar exista o legătură între cei doi furnizori. În 2018, practic în primul lor an de activitate, Valahia Gaz SRL a înregistrat o cifră de afaceri de 341,8 milioane lei și o pierdere de 44,2 milioane lei, iar AIK Energy o cifră de afaceri de 179,4 milioane lei și un profit de 10,2 milioane lei. Nu e clar cine se află în spatele acestor furnizori, însă surse HotNews.ro spun că firele duc către Rusia. AIK Energy este o filală a unei AIK Energy LTD Londra. Administrator este un anume Cristian Ion Stan. Printre cei care controlează compania se află Natalia Niță (Rybchenko), de naționalitate rusă. În perioada 2000 – 2007 a fost manager la Lukoil. AIK Energy are 4 angajați, iar Valahia Gaz doar 2. Valahia Gaz SRL a fost înființată în septembrie 2017 de către o persoană despre care nu se cunosc multe lucruri, Constantin Muceanu. În decembrie 2017, a intrat în firmă și Archil Msuknishvili, cetățean georgian din Tbilisi, care a devenit în scurt timp asociat unic. În aprilie 2018, Msuknishvili a majorat capitalul social de la 45.000 lei la 145.000 lei, iar în octombrie a intrat în firmă un alt cetățean din Tbilisi, Mikheil Kardenakhishvili. În noiembrie 2018 a apărut și Damian Spiridon. Primul cetățean georgian Archil Msuknishvili a cedat părțile sociale celor doi nou intrați, iar în ianuarie 2019 a intrat încă un georgian, Dimitri Msuknishvili. Până la urmă, au rămas Damian Spiridon și Dimitri Msuknishvili.Potrivit Profit.ro, care citează Rise Project, Damian Spiridon era în 2015 coordonator al PNȚCD Dâmbovița, iar în 2008, Spiridon a fost deconspirat de CNSAS ca fost colaborator al Securității. În același an 2008, a vrut să candideze la Primăria Capitalei ca reprezentant al Partidului Verde. Un document al CNSAS arată că în 2009 instituția a câștigat un proces împotriva acestuia. De asemenea, potrivit EVZ, citat de Profit.ro, înainte de a ajunge să fie controlată de Spiridon, Total Corporate Investment Group a fost deținută de vehiculul juridic elvețian Total Asset Management, o firmă cu acționariat ascuns “racordată la afacerile mai multor milionari din spațiul ex-sovietic și cu legături cu foști ofițeri de informații ai URSS”. Unul dintre aceștia ar fi fost Boris Golovin, născut în Republica Moldova și având și cetățenie română, care, prin intermediul firmelor Global Internațional 2000 și Global Energy Investment, a fost implicat printre altele într-un proiect eșuat de construire a unei termocentrale la Galați, dar și în privatizarea centralei termoelectrice de la Giurgiu. Golovin a mai fost implicat și într-un proiect de înființare a unei linii de producție de autobuze model rusesc la UCM Reșița. Integral: https://economie.hotnews.ro
Topul celor mai mari pensii din România. Care este cel mai mare venit încasat de un pensionar Pensie de aproape 74.000 de lei, brut. Este cel mai mare venit încasat de un pensionar din România, potrivit economica.net, care citează datele Casei Naționale de Pensii. Cea mai mare pensie din România este încasată de un fost magistrat. În clasamentul celor mai mari pensii este urmat de un fost pilot, care încasează puțin sub 40 de mii de lei, brut. Și un parlamentar se află printre pensionarii cu venituri mari, cu aproape 20 de mii de lei, dar și un fost auditor extern de la Curtea de Conturi, cu puțin peste 16 mii de lei. Peste 10 mii de lei pensie mai încasează un fost grefier, dar și un pensionar care a lucrat în diplomație. Despre pensiile grefierilor, Sindicatul Naţional al Grefei Judiciare Dicasterial face următoarele precizări: „Personalul auxiliar de specialitate este format din grefieri, grefieri arhivari, grefieri registratori, grefieri documentariști, grefieri statisticieni și specialiști IT și în virtutea legii nr. 567/2004 beneficiază de pensie de serviciu, nicidecum de pensie specială. Dreptul la pensia de serviciu se calcula procent în cuantum de 80% din din baza de calcul reprezentată de media salariilor de bază brute lunare realizate, inclusiv sporurile, din ultimul an anterior datei la care se depune cererea de pensionare, însă, după apariția OUG nr. 59/2017, acest cuantum a fost limitat la media ultimelor 12 salarii nete avute în plată înainte de pensionare. Având în vedere că în plată, media salarială a personalului auxiliar de specialitate este de aproximativ 4500 lei, pensia de serviciu nu depășește acest cuantum, aspect ce poate fi probat din datele CNPP aferente lunii octombrie 2019, de unde rezultă că pensia medie este de 4389 lei, un număr de 3849 beneficiari și doar 2479 lei sunt suportați din Bugetul de stat. Integral: https://www.digi24.ro
B ugetarii- temă predilectă a campaniei electorale Deși au trecut multe zeci de ani de atunci, îmi amintesc de parcă faptele s-ar fi petrecut în urmă cu puțină vreme despre faptul că una dintre temele tratate la orele de „Socialism științific”, a fost aceea a “omogenizării sociale”. La care ar fi urmat să se ajungă atunci când România și românii ar fi cunoscut comunismul în deplinătatea binefacerilor sale şi pentru care se lucra deja cu asiduitate încă în vremea societății socialiste multilateral dezvoltate. Egalitatea dintre români ar fi urmat să fie deplină și irevocabilă, nu ar mai fi existat nici o deosebire între viața din marile orașe și cea din cele mai mici comune și sate, muncitorii și țăranii ar fi fost egali din punctul de vedere al pregătirii cu intelectualii. Nicolae Ceaușescu, recunoscut, dacă am fi dat crezare tuturor năzbâtiilor ce ni se livrau drept certitudini pe toată durată celor două ore de program zilnic ale Televiziunii Române, recunscut, zic, de întreg Mapamondul ca un mare gânditor politic datorită vizionarismului și inteligenței sale, a spus chiar într-o cuvântare din acelea de „inestimabailă valoare teoretică şi practică” -și, slavă Domnului!, cuvântări erau multe, pâinea, laptele, carnea, untul, zahărul, uleiul erau însă pe zi ce trece din ce în ce mai puține-, că deja nu mai există nici o diferență între felul în care vorbesc țăranii și academicienii. Și cu toate acestea, muncitorimea și țărănimea erau socotite a fi clase sociale, intelectualii doar o biată și anemică pătură. Drept pentru care trebuiau să aștepte și când era vorba despre primirea unei locuințe din fondul de stat, și când se distribuiau tichetele ce reprezentau condiția necesară nu și suficiente de a avea în casă butelia plină. Deosebirile acestea erau parte din politica regimului, politică bazată, printre altele, și pe principul Divide et Impera…. Antagonismul angajat la stat/angajat la privat a revenit în actualitate în ultimele luni. Și a ajuns la apogeu după ce așa zisul mare specialist în economie al PNL, dl. Florian Cîțu, a lansat, cu fața transfigurată de ură, o diatribă la adresa bugetarilor. Astfel, acest ins cu o figură veșnic suferindă, care pe mine mă duce necondiționat cu gândul la nefericirile atât de complexatului George Demetru Ladima, a furnizat armament de război pesediștilor care acum nu pierd nici o ocazie să amenințe cu faptul că iminenta lor evacuare de la putere va aduce cu sine tăieri masive de pensii și salarii și concedieri masive în rândurile bugetarilor. Firește, nimeni nu poate să conteste adevărul că în cei aproape trei ani de când se află la putere, PSD a umflat până peste poate aparatul birocratic. Aceasta spre a le găsi clienților politici slujbe în care nu fac nimic, încasând, în schimb, o leafă mai mult decât îndestulătoare. Clienților politici li s-au asociat rubedeniile și amantele. Însă vorba colosalului Gâgă, așa cum se dovedește zilnic că este cetățeanul pe nume Breaz Daniel, încă ministru al Culturii, fost ministru interimar al Educației, profesor universitar și rector la Universitatea 1 Decembrie din Alba Iulia (săracii profesori și studenți de acolo!) și amantele sunt oameni ! Indiscutabil în primul rând bugetarii de partid sau de companie ai pesediștilor trebuie să plece, sinecurile lor se impun grabnic desființate,chiar dacă d-na Dăncilă&co vor urla ca din gură de șarpe și vor invoca, cu nerușinarea care-i caracterizează, epurarea pe criterii politice. Cu totul alta este însă situația bugetarilor din educație, din sănătate, din cultură. Integral: http://www.contributors.ro
Din culisele negocierilor pentru Guvernul Orban: Ce conditii a pus USR si ce urmeaza. Se poate da OUG pentru desfiintarea Sectiei Speciale. Interviu cu Stelian Ion. “Sper sa fie investit un nou guvern si sa faca ceea ce a promis ca face, si una dintre promisiuni a fost in sensul desfiintarii SSIJ”, spune liderul deputatilor USR, Stelian Ion, care ofera si mai multe solutii in acest sens, inclusiv adoptarea unei ordonante de urgenta. Intr-un interviu acordat miercuri Ziare.com, Stelian Ion, unul dintre membrii delegatiei care a participat la negocierile purtate cu PNL, confirma faptul ca USR nu a fost invitat la guvernare nici de presedintele Iohannis, nici de premierul desemnat Ludovic Orban, subliniind totodata ca interesul Romaniei in acest moment este ca Viorica Dancila sa plece de la Palatul Victoria cat mai repede si sa fie instalat noul guvern, desi partidul sau nu a renuntat definitiv la conditia privind organizarea alegerilor anticipate cand va fi posibil.
Dar, in final, prevaleaza interesul Romaniei. Si interesul Romaniei este sa plece Dancila de la Palatul Victoria cat mai repede, pentru ca vedeti ca pe zice trece mai face cate-o nefacuta si isi mai bate joc de bugetul Romaniei. Iar dupa aceea, evident, nu am renuntat la conditia noastra referitoare la alegerile anticipate, nu in sens ultimativ, ci in sensul de a depune eforturi concrete in directia asta, nu doar de a face declaratii. Inainte de prezidentiale nu se pot organiza alegerile anticipate, lucrul asta este clar. Vom contribui la sustinerea guvernului Orban, dar a ramas sa semnam un acord vineri, vazand si lista de ministri (pentru ca am avut mici obiectii, care se vor rezolva), vazand si programul de guvernare. Acolo nu am mari emotii, nu cred ca vor introduce ceva de neacceptat, dar trebuie sa il vedem. Dupa ce depasim momentul, probabil dupa o zi sau doua, trebuie sa facem efortul sa sustinem plecarea lui Dancila si investirea guvernului Orban. Integral pe Ziare.com
Nota @Cetatean: Realpolitik, in sfarsit.
Cerbul Cornel, emigrat de frica braconierilor! Acum e imaginea unei beri germane Vi-l amintiţi pe simpaticul cerb Cornel din reclamele pentru berea Ciucaş? Ei bine, dacă vă întrebaţi de ce nu mai apare la televizor, aflaţi că frica l-a împins să guste pâinea sărată a străinătăţii. De teama braconierilor, Cornel F. Cerbuleanu a emigrat în urmă cu câteva luni în Germania, unde a primit azil politic şi şi-a găsit destul de repede de lucru ca mascotă a unei beri bavareze. “Spre deosebire de România, aici cerbii sunt apreciaţi. De când am sosit în aeroport, statul german mi-a oferit protecţie 24 de ore din 24, plus tichete de fân şi cazare într-un staul până îmi găsesc de lucru”, recunoaşte Cornel. “Deşi nu prea cunosc limba, în calitate de cerb nu trebuie să vorbeşti foarte mult, aşa că am mizat pe coarnele mele fotogenice şi la al patrulea interviu am reuşit să prind un job, tot în reclame la bere.” Integral: https://www.timesnewroman.ro/
11 Raspunsuri la Revista Presei – 24 octombrie. “Sapte membri ai CSM acuza lipsa de reactie a institutiei fata de concluziile dure din raportul MCV: Corespund intocmai realitatii, cerem sa fie aplicate.”
Cetatean24/10/2019 at 08:46
Remarcabil interviul cu LCK 🙂
Insa ce nu spune doamna LCK este ca Guvernul a incercat sa minta pe fata CEDO. Nu doar ca “observatiile Guvernului erau previzibile”, ci ca erau de-a dreptul mincinoase si inselatoare. Daca va exista o Hotatare favorabila doamnei LCK, am sa spun si eu ceva din ce stiu.
Si, in alta ordine de idei, salut revenirea la o gandire mai realista a celor din USR. Oricum, Stelian Ion este mai realist decat Dan Barna si mult mai potrivit pentru a fi presedinte al USR. Fara a fi naiv sau prost, Stelian Ion are avantajul cunoasterii juridice si a stiintei luptelor corp la corp (metaforic) cu Iordache si Nicolicea, plus cunoasterea deciziilor CCR. Este potrivit pentru a juca un rol mult mai greu in conducerea USR, pentru ca el combina prospetimea USR-ista, cunoasterea deciziilor CCR si capacitatea de calcul strategic.
milonga24/10/2019 at 12:22
Cred ca il subestimati pe Barna ca strateg. In plus bravo lui ca stie sa-si respecte colegii si sa-i pastreze care au opinii diferite.
milonga24/10/2019 at 12:23
scuze, chiar daca au
Cetatean24/10/2019 at 08:51
Si inca o bomba:
https://www.g4media.ro/document-procesul-de-la-curtea-de-justitie-a-ue-privind-soarta-sectiei-speciale-guvernul-psd-pune-sub-semnul-intrebarii-caracterul-obligatoriu-al-rapoartelor-mcv-si-apara-sectia-speciala.html
Guvernul Dăncilă chestionează caracterul obligatoriu al rapoartelor MCV de monitorizare a Justiției din România de către Comisia Europeană și apără Secția pentru Investigarea Infracțiunilor din Justiție (SIIJ), care ar avea rolul de a proteja magistrații de DNA, potrivit punctului de vedere trimis Curții de Justiție a UE (CJUE) de către agentul guvernamental Radu Canțăr, în cadrul procesului deschis la Curtea de la Luxemburg de mai multe asociații ale magistraților din România împotriva modificărilor aduse legilor Justiției și Secției Speciale.
Guvernul folosește concluziile controversate ale Inspecției judiciare care vorbesc de mii de dosare cu magistrați instrumentate de DNA, fără să precizeze însă că cele mai multe dintre ele erau simple plângeri soluționate cu clasare, iar DNA a arătat că a monitorizat, în realitate, doar 166 de magistrați.
Punctul de vedere al Guvernului trimis CJUE este din iunie 2019, anterior ultimului raport MCV din 22 octombrie 2019 care recomandă desființarea Secției Speciale, însă ulterior raportului din 2018 care recomanda suspendarea aplicării deciziei politice de înființare a SIIJ.
De observat și că punctul de vedere semnat de Radu Canțăr conține paragrafe identice cu punctul de vedere trimis CJUE de către șefa CSM, Lia Savonea, și se bazează pe datele Inspecției judiciare conduse de Lucian Netejoru.
Nu e o chestie noua. Decizia CCR 104/2018 a dat tonul. Sper sa o ia toti in freza de la CJUE.
Iar acest Radu Cantar, autorul observatiilor si din speta LCK, sper sa primeasca o lectie si de la CJUE, si de la CEDO. Si, prin el, toti penalii sa o incaseze.
Mar24/10/2019 at 09:19
Și o altă bombă:..Cu siguranța unii vor ajunge în pușcărie după apariția acestor înregistrări din interiorul. ISU.
Vai mama ei de țară, să ne ferească Dumnezeu de ceva mai rău.
Cetatean24/10/2019 at 09:30
Inuman, infiorator si revoltator sunt cuvinte care nu pot exprima starea pe care o ai cand vezi acest film…
Mar24/10/2019 at 09:56
Eu am plâns, este cumplit 😢Criminali…începând de la cel care la acea dată a condus Guvernul. Cred că s-a știut de apariția filmului pentru că Banicioiu nu s-a prezentat la DNA, a invocat probleme personale.
Paganel24/10/2019 at 10:12
Este inuman! Brute nepăsătoare, mutanți goi pe dinăuntru!… Incredibil!…
Dar, calafat…, calafat n-are nimic de zis acum???
Intamplator24/10/2019 at 10:52
“Pompierii” sunt aceiași ca acum 40 ani când am fost martor la un accident-ascuns ,evident-in câte au murit 30 oameni….ajuns acolo ,erau “pompierii”…stăteau….îl întreb pe un colonel de ce nu se intervine…” am copii acasa”….
deosebirea azi fata de acum 40 ani e ca șefii stau la tv și fac pr ….cam astea sunt instituțiile statului roman…și incompetenta criminala se vede in fiecare clipa,oriunde….angajările “pe bani”,promovările “politic”…la ce te poți aștepta?
dovada ca totul e “pr show?” urmăriți ambulantele Smurd pe străzi…..au ,n au treaba sirenele și luminile sunt mereu in funcțiune ….m am întrebat de ce?cred ca pentru “imagine”….”mircea fa te ca lucrezi”….asta e esența angajatului “bugetar”!!!!
sa ma ierte minoritatea infima care chiar își face treaba…și sa ne ferească Dumnezeu de cutremurul “ăla mare” și- mai ales-de “intervenția specialistilor bugetari”
Intamplator24/10/2019 at 10:57
Catzu la finanțe?….alt “specialist”….poate sa l ia consilier pe fantele de Dristor …ar face un duet care va eclipsa pe Stan&Bran
Cetatean24/10/2019 at 11:02
Editorial, reactie rapida!
http://politeia.org.ro/editoriale/puscarie-pentru-arafat-dovada-irefutabila-a-musamalizarii/62619/
« Pușcărie pentru Arafat. Dovada irefutabilă a mușamalizarii
Revista Presei – 23 octombrie. “Pensii speciale pentru primari şi şefi de CJ: câte mii de lei vor primi în plus…” »